Z á p i s n i c a

zo zasadnutia výboru Pozemkového spoločenstva Urbár Stankovany

konaného dňa 14. 4. 2018

Prítomní podľa prezenčnej listiny

Program:

1. Návrh programu, určenie zapisovateľa
2. Kontrola uznesenia
3. Stretnutie s predsedom PZ Stankovany
4. Správa OLH o ťažbových a pestevných prácach
5. Vyhodnotenie posledného VZ
6. Návrh Premier Consulting na ukončenie zmluvy
7. Žiadosti, diskusia, predloženie nových návrhov
8. Návrh na uznesenie

Zasadnutie výboru viedol predseda výboru. Privítal prítomných, konštatoval, že výbor je uznášaniaschopný.

1. Návrh programu, určenie zapisovateľa

Predseda výboru oboznámil prítomných s programom, ktorý bol bez pripomienok schválený. Za zapisovateľku určil Annu Brukovú.

1. Kontrola uznesenia

Predseda výboru konštatoval, že uznesenie číslo 4 zo zasadnutia výboru, konaného dňa 24.2. 2018 nebolo splnené.

1. Stretnutie s predsedom PZ Stankovany

Na zasadnutie výboru bol pozvaný predseda PZ Mgr. Peter Lacko. Za PZ bol prítomný aj Milan Straka. Ing. Peter Straka si pýtal úvodné slovo, v ktorom oboznámil prítomných s históriou poľovníctva , poukázal na to , že spolupráca PSU a PZ je v iných obciach na lepšej úrovni. Inde PZ lepšie spolupracuje s urbárom. Poukázal, aké má povinnosti PZ . Milan Straka oboznámil prítomných s históriou vzniku PZ v Stankovanoch. Vyvrátil všetky pripomienky, citoval zákon o poľovníckom združení. Na pripomienky Ing. Petra Straku reagoval aj Peter Lacko, predseda PZ. Tak isto konštatoval, že PZ žiaden zákon neporušuje. Mgr. Miroslav Turčina , poukázal na uznesenie z VZ, v ktorom podielnici odsúhlasili , že nájom za užívanie bude PZ platiť PSU v celku. Toto uznesenie nie je realizovateľné, nakoľko PSU nemá podpísanú nájomnú zmluvu s PZ. Preto treba pripraviť stretnutie s cieľom vypracovania a podpísania nájomnej zmluvy po dohode s SPF. Peter Lacko pripomenul ,že dobrá spolupráca je o komunikácii a vzájomnej dôvere.

1. Správa OLH o ťažbových a pestevných prácach.

Nakoľko OLH Michal Chomist nebol na zasadnutí prítomný, podanú správu prečítal Ján Karas. Správa je prílohou tejto zápisnice.

1. Vyhodnotenie posledného VZ

Posledné valné zhromaždenie stručne zhodnotil presdeda PSU . Konštatoval, že prebehlo pomerne dobre, až na výstupy niektorých prítomných . Doporučil, aby jednotlivé správy z programu VZ mali stručný a vecný charakter. Ďalej pripomenul, aby členovia výboru boli pri obhajobe práce vo výbore aktívnejší, aby len sám predseda neobhajoval činnosť výboru. Ďalej dodal, že nasledujúce VZ by bolo už v januári 2019 spojené s voľbami.

1. Návrh Premier Consulting na ukončenie zmluvy

Nakoľko stretnutie s Premier Consulting o ukončení zmluvy a zaplatení pokuty sa neuskutočnilo, Ing. Peter Straka navrhol nový termín jednania a doporučil danú situáciu konzultovať s právnikmi.

1. Žiadosti, diskusia, predloženie nových návrhov

Žiadosti si podali :

František Belko na samovýrobu do Dierovej, Marta Škutová / nepodielnička /na samovýrobu palivového dreva, Miroslav Cálik z Kraľovian na vyťaženie polomu nad riekou Orava. Žiadosti sa prehodnotia a posúdia po obhliadke v teréne. Tiež sa posúdi aj žiadosť Ing. Petra Straku na borovicu v Korbelke.

OL Stankovany podali žiadosť na odvoz svojho dreva do Rojkova. Zaujímali sa o cenu odvozu. Členovia výboru odsúhlasili 9€ za kubík. Predseda výboru navrhol stretnutie s predsedom OÚ Žaškov ohľadom cesty. Ďalej oboznámil prítomných s cenovými ponukami na predaj dreva. Pán Záhradník, ktorý výkonal aj ťažbu ponúkol cenu buka za 70 € za m3, / výrez/, Ing. Jozef Metes buk píliarsky 63 € za m3, smrekovec za 90 € za m3, P. Bendýs smrekovec za 87 € za m3 a bukový výrez za 65 € za m3. Vladimír Lacko navrhol riešiť predaj smrekovca cez internet. Jednota dôchodcov v Stankovanoch si podala žiadosť na sponzorský príspevok v sume 30€ na kultúrno-spoločenské podujatie. Alojz Gašper sa zaujímal akou formou sa bude merať drevo pri predaji. Navrhol, aby pri meraní dreva boli aspoň traja členovia výboru.

1. Návrh na uznesenie

Predseda PSU podal návrh na uznesenie

V Stankovanoch 14.4. 2018 zapísala Anna Bruková

Overovatelia: ..................................

..................................

U z n e s e n i e

prijeté na zasadnutí výboru PSU Stankovany

dňa 14.4. 2018

Uznesenie č. 1 k bodu 1

Výbor súhlasí s programom a menovaním zapisovateľky

Uznesenie č. 2 k bodu 2

Predseda výboru konštatoval, že stretnutie s Premier Consulting za účelom ukončenia zmluvy sa neuskutočnilo.

Uznesenie č. 3 k bodu 3

Členovia výboru navrhli stretnutie predsedu PZ Stankovany Mgr. Petra Lacka  predsedu PUS Stankovany Jána Karasa za účelom uzatvorenia nájomnej zmluvy.

Uznesenie č. 4 k bodu 4

Výbor PSU berie na vedomie správu OLH

Uznesenie č. 5 k bodu 5

Výbor PSU berie na vedomie vyhodnotenie VZ

Uznesenie č. 6 k bodu 6

Výbor PSU navrhol nový termín jednania s Premier Consulting a danú situáciu konzultovať s právnikmi.

Uznesenie č. 7 k bodu 7

Výbor PSU odsúhlasil cenu 9 € za odvoz dreva. Navrhol osloviť p. Záhradníka a p. Metesa a reagovať na ponuky na odkúpenie dreva. Ďalej navrhol stretnutie s OÚ Žažkov .Pri tejto príležitosti uskutočniť obhliadku v Dierovej.

Výbor PSU odsúhlasil sponzorský príspevok pre Jednotu dôchodcov v sume 30 € na kultúrnu akciu.

Výbor PSU berie na vedomie diskusné príspevky, obsah ktorých je zaznamenaný v zápisnici.

V Stankovanoch 14. 4. 2018 Ján Karas

predseda PSU

Prílohy: Prezenčná listina,

Správa OLH